04/vol. 2 Jurnalul Oficial al Uniunii Europene 67 31992R0540 L 59/9 JURNALUL OFICIAL AL COMUNITĂȚILOR EUROPENE 4.3.1992 REGULAMENTUL (CEE) NR. 540/92 AL COMISIEI din 3 martie 1992 de modificare a Regulamentului (CEE) nr. 650/91 al Comisiei privind cererile de asistență sub forma unor programe operaționale ale Secțiunii Orientare a Fondului European de Orientare și Garantare Agricolă (FEOGA) pentru investițiile de îmbunătățire a condițiilor de prelucrare și comercializare pentru produsele pescăreşti și de acvacultură COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 4042/89 al Consiliului din 19 decembrie 1989 privind îmbunătățirea condițiilor în care sunt prelucrate și comercializate produsele pescărești și de acvacultură (), în special articolul 8 alineatul (3), întrucât după consultarea Comitetului permanent pentru industria piscicolă, întrucât Directiva 91/492/CEE a Consiliului din 15 iulie 1991 de stabilire a condițiilor sanitare pentru producerea și introducerea pe piață a moluștelor bivalve vii (?) și Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (3) instituie o armonizare a cerinţelor privind condițiile sanitare pentru producerea, comercializarea și prelucrarea produselor respective; întrucât în cazul în care se solicită asistență financiară din partea Comunității, pot fi acceptate numai cererile conforme cu cerințele acestor directive; întrucât își pot desfășura activitatea numai unitățile, piețele cu licitaţie și piețele de gros, centrele de expediție și purificare în conformitate cu cerințele directivelor respective; întrucât statele membre pot acorda unităților, piețelor cu licitație și piețelor de gros, centrelor de expediere și purificare care func- ționează deja la 31 decembrie 1991, un termen suplimentar pen- tru a satisface cerințele directivelor; întrucât investițiile incluse în programele operaționale prezentate pentru asistență financiară comunitară trebuie selectate de către autoritatea competentă din statul membru; întrucât Regulamentul (CEE) nr. 650/91 al Comisiei (*) prevede informațiile și documentația care trebuie incluse în cererea de asistență sub forma unui program operațional, ADOPTĂ PREZENTUL REGULAMENT: Articolul 1 Regulamentul (CEE) nr. 650/91 se modifică după cum urmează: la anexa IV se adaugă următorul punct: „6. Pentru a verifica conformitatea investițiilor cu cerințele Directivelor Consiliului privind condițiile sanitare. Pentru unități, piețe cu licitație și piețe de gros, centre de expediere și purificare care nu beneficiază de un termen suplimentar pentru a satisface cerințele, cererea de asistență pentru fiecare investiție trebuie să fie însoțită de un certificat; acest certificat trebuie să confirme că instalația în care se face investiția este în conformitate cu directivele. Pentru unități, piețe cu licitaţie și piețe de gros, centre de expediere și purificare care dispun de un termen suplimentar pentru a satisface cerințele directivelor, autoritatea competentă se va asigura că, la data terminării lucrărilor, instalațiile sunt în conformitate cu directivele.” Articolul 2 Prezentul regulament intră în vigoare la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 3 martie 1992. () JOL 388, 30.12.1989, p. 1. () JOL268,249.1991,p. 1. () JOL268,249.1991,p. 15. Pentru Comisie Manuel MARÎN Vicepreședinte () JOL72,19.3.1991, p. 20.